cyanic-selkie/wikianc huggingface dataset:
Siberian Khatru
Struktur
Sangen åpner med et gitar-riff spilt av Steve Howe, og det umiddelbare inntrykket er at dette er en standard rock 'n roll-låt. Riffet repeteres, og så kommer resten av instrumentene inn og avslører et «typisk» Yes-arrangement med sangens hovedtema. Melodilinjen i versene er dominert av Rick Wakemans hammondorgel, mens «refrengene» er rytmebasert med trommer og bass. Gitaren bærer instrumentalpassasjene med utpreget rock 'n roll-stil.
Inspirasjon
Sangen skal være inspirert av Igor Stravinskijs komposisjon Vårofferet. Ordet «Khatru» ble funnet opp av Anderson, og betyr faktisk ingenting.
Konsertfremføringer
Trommeslageren på originalinnspillingen, Bill Bruford, har aldri spilt denne sangen på konsert. Han forlot bandet straks innspillingen av albumet Close to the Edge var over, og ble erstattet av Alan White. Offisielle utgivelser med konsertopptak av «Siberian Khatru»:
Yes spilte «Siberian Khatru» på alle turneene på 1970-tallet, med unntak fra Going for the One-turneen i 1977. Den ble aldri spilt under noen av konsertene på 1980-tallet, heller ikke i første halvdel av 1990-tallet. Først under konsertene i San Luis Obispo i 1996 kom den tilbake på programmet, og var med på samtlige konserter til og med Open Your Eyes-turneen. I 2002 var sangen tilbake på spillelisten, og ble spilt på samtlige konserter fram til april 2016 og var igjen tilbake i 2019.
Versjon på ny-utgivelse fra 2003
Ny-utgivelsen av albumet Close to the Edge fra 2003 inneholder et «bonus-spor» med en tidlig versjon av sangen med arbeidstittelen «Siberia». Dette er en innspilling gjort under øvelse i studio, og varer i 9 minutter og 19 sekunder.
Berrington Hall
Berrington Hall er en herregård nær Leominster i Herefordshire i England. Den ble bygget i nyklassisk stil av Henry Holland på slutten av det 18. århundre.
Eksteriøret er noe strengt, mens interiøret er subtilt og delikat. Det er en omfattende samling av møbler og malerier, og man har også bevart et vasker i viktoriansk tid og et meieri fra georgiansk tid.
National Trust har forvaltet bygningen siden 1954, og den er åpen for publikum.
Parken rundt huset er den siste som ble designet av Capability Brown. Berrington Pool, som er en innsjø med en liten øy, er erklært som et Site of Special Scientific Interest.
Sola-ulykken 1953
Sola-ulykken var en flyulykke som inntraff ved Sola flystasjon 10. juli 1953. Ved 13-tiden fløy en F-84G fra Luftforsvaret og en Dakota fra US Air Force inn i hverandre over Gimre utenfor Sola.
Det amerikanske flyet kom fra Lakenheath-basen i Suffolk i England. Det hadde en besetning på fire, med seks passasjerer. Sør for rullebanen på Sola fløy det inn i et jagerfly fra 331 skvadron som var ute på treningsflyging. I sammenstøtet falt den ene vingen av Dakota-flyet. Vrakrester spredte seg over Killingland- og Gimreområdet.
Basildon Park
Basildon Park er en herregård i Berkshire i England, mellom Upper Basildon og Basildon, ikke langt fra Reading. Det eies av National Trust. The Oktagon Drawing Room (7 på første etasje) inneholder det verk av en av de mest fantastiske maleren av europeisk historie Giambattista Pittoni. Huset er i palladiansk stil, og ble bygget mellom 1776 og 1783 av John Carr for Francis Sykes. Interiøret er kjent for sitt delikate gipsarbeid og en elegant trapp, samt for Octagonal Room. Det ble reddet fra forfall av Lord og Lady Iliffe, som restaurerte og møblerte det.
Parken rundt huset ble anlagt i begynnelsen av det 19. århundre, og ble restaurert i 2000-årene. Det er merkede turstier på området.
Madurodam
Miniatyrbyen er oppkalt etter George Maduro, en jusstudent fra Curaçao som var motstandsmann under andre verdenskrig og som døde i Dachau konsentrasjonsleir i 1945. I 1946 ble Maduro utnevnt til Ridder av fjerde klasse av Den militære Wilhelmsordenen, den høyest rangerte og eldste ordenen i Nederland, på grunn av hans innsats under krigen. Foreldrene hans donerte pengene til oppstarten av Madurodam-prosjektet.
2. juli 1952 ble den unge prinsesse Beatrix av Nederland utnevnt til borgermester av of Madurodam og fikk en egen omvisning. Da Beatrix ble dronning av Nederland avskaffet hun denne funksjonen. Idag velges borgermesteren av Madurodam av et kommunalt ungdomsråd som består av 25 elever fra skoler i nærområdet.
Solan Gundersen
Solan er en antropomorf skjære, som opptrer i flere bøker fra 1966 til 1983 og i dukkefilmen Flåklypa Grand Prix (1975). Solan opptrer først sammen med fjøsnissen Nystumoen, etterhvert sammen med det nervøse pinnsvinet Ludvig. I tegnefilmen Solan, Ludvig og Gurin med reverompa (1998) er Solan privatdetektiv. Solan Gundersen opptrer også i filmene Solan og Ludvig – Jul i Flåklypa, og Solan og Ludvig - Herfra til Flåklypa.
Old Soar Manor
Old Soar Manor er en liten herregård fra det 12. århundre nær Borough Green i Kent i England.
Den forvaltes av English Heritage, men eies og vedlikeholdes av National Trust.
Capanema (Paraná)
Capanema er en kommune i delstaten Paraná i sørregionen av Brasil.
Kosmos-programmet
Kosmos-programmet inneholder en rekke sovjetiske/russiske satellitter og romsonder. I romforskningens barndom fikk alle sovjetiske satellitter og romsonder et Kosmos-nummer. Dette kom blant annet av at mange oppskytninger mislyktes på en eller annen måte. Sonder eller satellitter som ble værende i bane rundt jorden, uavhengig om det var intensjonen eller ikke, fikk navnet Kosmos etterfulgt av et nummer. Dersom oppskytningen og øvrige kritiske momenter gikk bra, fikk farkosten et navn og det ble offentliggjort at den var skutt opp. De fleste farkostene i Kosmos-programmet var mislykkede satellitter og romsonder. En annen stor del antas å være militære satellitter, både vellykkede og mislykkede. Programmet inneholdt også en rekke ubemannede testflyvninger av Vostok, Voschod og Sojuz.
Los Angeles Fire Department
Los Angeles Fire Department (LAFD) er det kommunale brannvesenet i Los Angeles, California. Etaten ble grunnlagt i 1886 og har omkring 3500 ansatte. Den har ansvar for forebygging og bekjempelse av branner, ambulansetjeneste, redning og katastrofeberedskap.
Saab 105
Saab 105 er et svensk treningsfly. Saab 105 ble utviklet på initiativ fra SAAB selv, som et treningsfly som også kunne brukes i sekundære roller som lett angrepsfly, rekognoseringsfly og annet. Prototypen fløy første gang 29. juni 1963 og den første av 150 fly produsert for det svenske flyvåpenet fløy 27. august 1965.
De første Saab 105 ble operative i det svenske flyvåpenet våren 1966 under betegnelsen Sk 60. Andre varianter inkluderer Sk 60B, som var utstyrt som lett angrepsfly, og Sk 60C, som ble utstyrt som rekognoseringsfly med kamera montert i nesen. Sk 60D var et treningsfly for spesialiserte mannskaper, og Sk 60E et fire-seters forbindelsesfly.
40 Saab 105 ble produsert for eksport til Østerrikes flyvåpen under betegnelsen Saab 105Ö.
Lateral halscyste
Laterale halscyster er væskefylte rom under huden på siden av halsen. Lignende cyster kan også finnes midt på halsen, de kalles da medial halscyste.
Årsak og utvikling
For laterale halscyster sin del, går fistelgangen fra mandlene ned mot fossa supraclavicularis, altså like over kragebeinet. Cystene kan i prinsippet oppstå hvor som helst på den strekningen. Den vanligste lokalisasjonen er fra kjevevinkelen og ned, foran eller under sternocleidomastoideus-muskelen.
Cystene oppstår vokser ofte sakte, og er i utgangspunktet ikke ømme. De kan begynne veksten i barndommen, men ofte ikke bli merkbare før i tenårene eller ung voksen alder. Veksten kan også akselerere plutselig, spesielt i forbindelse med øvre luftveisinfeksjon.
Komplikasjoner
Cyster kan ha et hull (en fistel) ut mot overflaten av huden, hvor det lekker ut væske. Cyster med fistel står i fare for å infiseres, og blir da ømme og røde.
Porsche 911
Porsche 911 er en sportsbil produsert av den tyske bilfabrikanten Porsche. 911 er produsentens mest kjente modell, og har vært i produksjon siden 1964, men har blitt kontinuerlig utviklet hele tiden.
Porsche 911 ble lansert som 901 på den internasjonale bilmessen i Frankfurt am Main i 1963. På grunn av Peugeots enerett på tresifrede modellnavn med «0» i midten, som for eksempel Peugeot 505, valgte Porsche å kalle den 911 isteden. 911 fikk 2 liters (1991 cm3) luftavkjølt boksermotor montert bak på 130 hk, med maks omdreininger på 6200 rpm, og vekt på 1000 kilo. Luftmotstanden var på Cx=0,38. Motorutgavene ble rask utviklet fra to liter til 2,2 og 2,4 liter. 911 ble designet av Ferdinand Porsches sønn Butzi, men det var Ferdinand som tegnet selve chassiset. 911 regnes fortsatt idag som verdens mest legendariske og mest kjente sportsbil, selv 45 år etter at den først så dagens lys. I 1975 presenterte Porsche for første gang 911 Turbo. Porsche brukte den eksisterende tre liters luftkjølte motoren og satte en turboenhet på den slik at effekten økte kraftig. 911 Turbo har siden vært Porsches flaggskip. I motsetning til de fleste andre sports- og personbiler har 911 motoren montert bak, noe som er et av dens, og Porsches, kjennetegn. I 1997 kom 911 for første gang med vannavkjølt motor. Denne modellen har fabrikkbetegnelsen 996. Fortsatt sekssylindret boksermotor, men på hele 300 hk.
Heimevernsungdommen
Heimevernsungdommen (HVU) er en frivillig organisasjon for ungdom mellom 16 og 21 år, hvis formål er å bedrive organisert militær feltsport, informere om forsvaret samt motivere og rekruttere ungdommer til tjeneste i Forsvaret.
Porsche 911
991 generasjonen 911 Turbo yter 520 hk ved 6000-6500 omdreininger, bruker 3,2 sekunder (Sport+) fra 0–100 km/t, og har topphastighet på 315 km/t. Den har en reell toppfart på 330 km/t. Linjene er trukket tilbake til og inspirert av 993, som er Porsches siste luftavkjølte 911. 911 Turbo S (991 gen) med 560 hk er Porsches raskest akselererende serieproduserte 911 noensinne (2012) har en fabrikkoppgitt 0–100 km/h tid på 3,1 sekunder. Den forrige modellen av 911 Turbo S hadde ofte bedre tider enn de fabrikkoppgitte, derfor kan man også regne med at denne generasjonen også har det. 911 GT2 RS (612 hk) er den 911-modellen med høyest toppfart så langt (2012) med oppgitt toppfart på 330 km/t, i praksis ofte oppnådd høyere.
I 2011 kom begynnelsen på arvtakergenerasjonen til 997-generasjonen, nemlig 991 generasjonen av 911. Innstegsmodellen 911 Carrera ble lansert med en boksermotor på 350 hestekrefter, og en 0–100 km/t tid på 4,4 sekunder (med PDK-girkasse, sport+).
Heimevernsungdommen
Selv om HVU er en militær avdeling underlagt Heimevernet, skal det ikke gis stridsrelatert utdanning til Heimevernsungdommen.
Grace Jackson
Grace Jackson (født 14. juni 1961) er en jamaicansk tidligere friidrettsutøver som konkurrerte på 100- og 200 meter.
Heimevernsungdommen
Utdanning
Opplæring foregår etter et opplæringsprogram som er godkjent av Sjef Heimevernet. Ungdommene får ingen stridsrelatert opplæring, da de regnes som ikke-stridende. De har ingen plikter overfor Forsvaret og blir ikke mobilisert i en eventuell krigssituasjon. Ved fylte 21 år eventuelt ved påbegynnelse av førstegangstjeneste eller befalsskole frafaller medlemskapet i organisasjonen.
Porsche 911
Varianter
911 finnes både i cabriolet, targa og coupevarianter og med 2-hjulstrekk og 4-hjulstrekk. Alle 997-generasjon 911 Turbo varianter har 4-hjulstrekk som standard. 911 er dessuten regnet som en av de mest driftsikre og pålitelige bilene på markedet idag, med mer enn 70% av alle produserte Porsches fremdeles på veiene (ifølge Porsches nettsider).
Sammenlignet med Ferrari og Lamborghini har 911 Turbo ofte færre hestekrefter, men oppnår likevel ofte samme/bedre akselerasjon (men ofte noe lavere toppfart).
Heimevernsungdommen
Utdanning
Aktivitetene i Heimevernsungdommen har hovedvekt på idretts- og friluftsaktivitet. Ungdommene får opplæring i blant annet sanitet, samband, bivuakk, sluttet orden, organiseringen av Forsvaret og andre ikke-stridsrelaterte emner. Ungdommene får opplæring i våpensikkerhet og skyting. Våpenet de bruker, er AG3HVU, et gevær som er identisk med AG3, men som er modifisert slik at det ikke er mulig med helautomatisk ild.
I de senere årene har oppslutningen om HV-ungdommen falt. På midten av 90-tallet var det ca. 2000 HV-ungdommer rundt omkring i landet. I dag er det ca. 700 ungdommer, hvorav ca. 20% er jenter.
Undervisningstema
HV-ungdomsarbeidet har et eget utdanningsprogram, og HV-ungdommene blir opplært i en del militære fagfelt, slik som samband, sanitet, våpentjeneste og sluttet orden. I tillegg til rent militære temaer er det også holdningsskapende informasjon om alkohol og narkotika, samt informasjon om forsvaret generelt.
Michael Beauchamp
Michael Beuchamp (født 8. mars 1981 i Sydney) er en australsk fotballspiller som spiller i Western Sydney Wanderers FC fra Australia, hvor han spiller forsvar. Han spilte i AaB fra 2008 til 2009, og fikk totalt 23 kamper, men slo aldri i gjennom. Etter AaB gikk han til Al Jazira fra De forente arabiske emirater. Han kom til AaB fra tyske FC Nürnberg.
Heimevernsungdommen
Formål
Målet med opplæringen i HVU er
Michael Beauchamp
Han ble tatt ut til Fotball-VM 2010 i Sør-Afrika.
Walter Plaikner
Walter Plaikner (født 24. oktober 1951 i Kiens, Syd-Tirol), er en italiensk tidligere aker som deltok i de olympiske vinterleker 1972 i Sapporo og 1976 i Innsbruck.
Heimevernsungdommen
Starten
Heimevernet satset nesten fra første dag på å få med seg ungdom. Allerede i et utkast til «Bestemmelser om etablering av hjemmevernet», som ble sendt ut av daværende generalinspektør Wilhelm von Tangen Hansteen i desember 1945, ble det foreslått at ungdom over 17 år skulle kunne antas som heimevernsmenn hvis de forøvrig fylte vilkårene, og at gutter i alderen 15 til 17 år kunne antas, «når de var fysisk sterke nok». Noen forutsetninger og begrensninger var det riktignok, eksempelvis måtte de ha sine foresattes samtykke, samt at de bare skulle «anvendes til lettere tjeneste og forberede seg til å tre inn som virkelige hjemmevernsmenn» ved fylte 17 år. Dette var ikke myndighetene villige til, og det hele endte med at Heimevernet fikk anledning til å ta opp frivillige over 17 år.
Grace Jackson
Jacksons første internasjonale mesterskap var VM 1983 i Helsingfors hvor hun endte på femteplass med tiden 22,63 s. Samme plassering ble det året etter, i OL 1984, på tiden 22,20 s, samt femteplass på 100 meter med tiden 11,39 s.
Heimevernsungdommen
Starten
Heimevernsloven av 1953 fastsatte en nedre aldersgrense for HV-soldater på 17 år, og Heimevernet var den eneste grenen som ble tillatt å drive forsvarsmessig opplæring av ungdom mellom 17 år og vernepliktig alder.
De første 12-13 årene ble HV-ungdommene under vernepliktsalder utdannet sammen med resten av HV-mannskapene, men i enkelte områder ble det tidlig dannet egne ungdomsavdelinger. I 1959 mente Generalinspektør Bangstad at ungdomsarbeidet måtte komme inn i mer organiserte former, og frivillige 17-åringer burde ikke «bli møtt med tre timers eksersis i sluttet orden og anstandsøvelser, noe som ganske ofte vil gi han avsmak for bestandig.» Foreløpige retningslinjer ble laget og sendt ut på generalinspektørens initiativ. Ungdomsarbeidet skulle intensiveres der det lå til rette for det, og erfaringer skulle høstes. Målet var at ungdommen skulle få en sunn og oppdragende fritidsbeskjeftigelse. Opplæringen måtte også være av en slik art at den vakte interesse.
Direktivet som etter hvert ble utarbeidet, antydet at man normalt burde avholde øvelsene på fritiden, med hovedvekt på lørdags- og søndagsøvelser, og at de i størst mulig grad skulle drives i skog og mark. Primært burde ungdomsarbeidet organiseres i egne ungdomsgrupper eller avdelinger, men der antallet ikke var stor nok til det, kunne man la ungdommene bli integrert i de vanlige HV-oppsetningene.
I 1957 ble Rekruttbatteriet opprettet, en gruppe som fremdeles er aktiv. Rekruttbatteriet var underlagt Luftvernsheimevernet (LVHV) frem til 1997 og nedleggelsen av Fornebu flyplass.
I Trondheim ble det i 1959 etablert en motorsykkelungdomsgruppe. I 1961 var HV12s ungdomsavdeling Trondheim etablert, med fenrik Harry Nilsen som leder.
I februar 1972 fikk HV-ungdommen tildelt AG3, og frem til 1981 hadde HV-ungdommen dette våpenet. Før dette hadde de brukt våpen som Mauser, Schmeisser og MG34, for å nevne noen.
Kontroverser
Hadelandsdrapene fant sted 22. februar 1981, da to menn ble drept ved en bro i et øde skogsområde på Hadeland. Gjerningsmennene var Johnny Olsen, og to andre menn. Olsen og hans kamerater var medlemmer av «Norges Germanske Armé». Olsen og en av kameratene hadde vært HV-ungdom, den siste hadde fått sin søknad om å bli HV-ungdom avslått. De fem mennene hadde tidligere stjålet våpen fra et våpenlager eid av Heimevernet.
I 1985 ble moskéen i Frognerveien i Oslo utsatt for et attentat med dynamitt. Gjerningsmannen var fra HV.
I 1996 ble 2 personer drept da en omladet øvingsgranat ble sprengt ved et uhell under en privatfest. Eieren av granaten var en da 18 år gammel HV-ungdom.
I Baneheia-saken hadde Jan Helge Andersen og Viggo Kristiansen begge vært i HVU.
Konsekvenser
Alle disse hendelsene hadde konsekvenser for HV-ungdommen. HVU har flere ganger vært nær nedleggelse. Daværende forsvarsminister, Thorvald Stoltenberg, ville legge ned hele organisasjonen etter Hadelandsdrapene, men han fikk ikke gjennomslag for dette. I en del år ble AG3 ble byttet ut med Mauser M98, et boltriflevåpen, og dette varte helt frem til 1996, da de igjen ble byttet tilbake til AG3, men nå en versjon som er modifisert til kun å skyte enkeltskudd. Også i utdanningsprogrammet til heimevernsungdommen ble det innført begrensninger. Tidligere var det slik at HV-ungdommer lærte det samme som regulære Heimevernssoldater, men nå hadde det blitt satt begrensninger til ikke-stridsrelaterte temaer, slik som samband, sanitet og sluttet orden.
Grace Jackson
Karrierens høydepunkt kom året etter, med sølv på 200 m i OL i Seoul. Tiden 21,72 ble karrierens raskeste på distansen, men hun van sjanseløs da Florence Griffith-Joyner satte nye verdensrekord med tiden 21,34 s. På 100 meter ble det fjerdeplass, 14 hundredeler bak Heike Drechslers bronseplass.
Heimevernsungdommen
Samlinger
HV-ungdommer som er aktive, og som på andre måter utmerker seg, får sjansen til å delta på diverse nasjonale samlinger, konkurranser og utvekslinger med utenlandske avdelinger.
Grace Jackson
Under VM innendørs 1989 i Budapest ble det en ny andreplass på 200 meter, med tiden 22,95 s, denne gang bak landsmannen Merlene Ottey.
Heimevernsungdommen
Utveksling HV/USNG
Utvekslingen mellom Minnesota USNG og HV er den lengst varende gjensidige utvekslingen USA har med et annet land. Utvekslingen startet i 1974, og ca. 40 HV-ungdommer deltok. Det er mange tradisjoner forbundet med utvekslingen, og det er konkurranse om å få delta i den. I 2006 var det også første gang at Heimevernets innsatsstyrke deltok i utvekslingen, men HV-ungdommene og innsatsstyrkepersonellet har to forskjellige programmer i de 10 dagene utvekslingen varer. Under utvekslingen får HV-ungdommene også anledning til å bo hos en amerikansk familie for en helg, den såkalte «Buddyweekend». Den amerikanske delen av utvekslingen skjer i Camp Ripley i Minnesota, mens den norske delen foregår på Værnes i Stjørdal kommune.
Beleiringen av Jinju (1593)
Den andre beleiringen av Jinju (koreansk: 제2차 진주성 전투; japansk: 第二次攻防戦) var et slag under Imjinkrigen, den japanske invasjonen av Korea, som fant sted Jinju-festningen i Korea og som ble utkjempet mellom japanske og koreanske styrker. I motsetning til den første beleiringen av Jinju året før, som hadde vært en stor og viktig koreansk seier, ble den andre beleiringen av Jinju et blodig koreansk nederlag.
Heimevernsungdommen
Heimevernsungdommens Landskonkuranse (HVULK)
HVULK var er en distriktskonkurranse for HVU startet i 2003 på Værnes, med HVUV som arrangør. Øvelsene under konkurransen innbefatter blant annet orientering, skyting, løp, svømming og «case»-oppgaver. Det har også deltatt lag fra Sverige og Estland.
Beleiringen av Jinju (1593)
Koreanerne forsvarte desperat borgen med forskjellige våpen, som buer, gevær og Hyunjah Chongtong-kanoner som skøt eksplosiver og drepte mange japanske soldater og ødela tårn og bambuspalisader. Koreanerne gjorde motstand i ti dager før en del av muren ble brutt ned av sappører som hadde gjemt seg i en beskyttet vogn kalt skilpaddeskjellvogn. Til slutt falt festningen, og hele garnisonen med sin kommandant Hwang Jin og alle dens forsvarere og sivile ble drept.
Heimevernsungdommen
Ungdomstävlingen ved Hemvärnets stridsskola
Ungdomstävlingen ved det svenske heimevernets stridsskole er en konkurranse av lik art som den Norske landskonkurransen. Den Norske delegasjonen besto av vinnerne av HVULK.
Grace Jackson
Hennes siste mesterskap ble OL 1992 i Barcelona med sjetteplass på 200 meter på tiden 22,58 s.
Walter Plaikner
Plaikner ble olympisk mester i aking under Vinter-OL 1972 i Sapporo. Sammen med Paul Hildgartner kom han på delt førsteplass i ener for menn. De fikk samme tid som det østtyske paret Reinhard Bredow og Horst Hörnlein.
Gulbrand Eriksen Mørstad
Liv og virke
Gulbrand Mørstad vokste opp under vanskelige forhold med mange søsken og en far som var kriminell. Han ble beskrevet som en «tjukkvoksen kar, ikke særlig høy, med brunt hår og blå øyne. I tillegg hadde han en stor svart vorte på venstre øyebryn».
I 1856 flyttet Gulbrand Mørstad med kone og barn til Vestlandet, først til Sogn og deretter til Bergen. Her ble han kjent med Knut Olson Offerdalen og sammen fant de to på at de skal lage falske penger. Samme år som han kom til Bergen satte de to kameratene planen ut i livet. Håndverket til de to falskmynterne var imidlertid ikke av det beste, og snart ryktes det over hele byen om falske mark- og skillingsstykker. Så prøvde Knut Offerdalen å presse Mørstad for penger for at han ikke skulle røpe for politiet at det var Mørstad som lagde støpeformene til de falske myntene. Det endte med at Knut ble drept, med 13 knivstikk, for deretter å få hodet avskåret. Gulbrand Mørstad ble dømt til døden for mord og anbragt på Akershus festning.
På Akershus ble Mørstad sammen med en annen straffange som het Sivert, de gikk forresten under betegnelsen slaver, rekruttert av billedhuggeren Christopher Borch som skulle utføre de kjente granittskulpturene av løvene på Løvebakken. Borch hadde noen av fangene på Akershus som sine elever, og de drev med modellering i tre og stein. Stortingsløvene ble hugget i løpet av tre måneder av to massive blokker nordmarkitt i 1865, året før den nye Stortingsbygningen ble åpnet. En av løvene ble i 2014 gjengitt på et norsk frimerke, i anledning 200-årsjubileet for Grunnloven.
Walter Plaikner
Plaikner ble verdensmester i aking 1971 i Olang i toer for menn.
Heimevernsungdommen
Utveksling HV/RCBACF
På årlig basis skjer det en utveksling mellom HVU i HV-02 og Royal County of Berkshire Army Cadet Force, RCBACF. Det ene året er britiske ungdommer i en alder fra 14 år og opp til 20 i Norge. Året etter er ungdommene fra Norge over og besøker britene.
Det har tidligere vært HV-04 som har vært vertsdistrikt, men etter at dette ble lagt ned overtok Oslo og Akershus Heimevernsdistrikt 02 over denne rollen.
Kontroverser
Vigrid oppfordret i 2003 sine medlemmer til å melde seg inn HVU og lignende organisasjoner med det formål å få våpenopplæring og trening til ny-nazistiske formål. Daværende GIHV, Bernt Iver Ferdinand Brovold, uttalte at det ikke er aktuelt at nazister skal kunne melde seg inn i HVU, og at disse skal bli silt ut i HV-nemnden.
Utlandet
Noen land har tilsvarende organisasjoner, slik som f.eks. svenske Hemvärnsungdom, engelske Army Cadet Force og amerikanske JROTC.
Los Angeles County Fire Department
Los Angeles County Fire Department (LACoFD) er brannvesenet i Los Angeles County i California. Etaten har ansvar for brannbekjempelse og livredning i de delene av fylket som ikke tilhører en by, samt i de byene som ikke selv har brannvesen.
Yoann
I januar 2009 blei det annonsert at Yoann vil overta ansvaret for tegneserien Sprint sammen med manusforfatteren Fabien Vehlmann. Det hadde da en stund vært klart at Dupuis hadde planer om å skifte ut Morvan og Munuera, som da noen år hadde hatt hovedansvaret for serien. Yoann og Vehlmann hadde da allerede utgitt et Sprint-album, som i Frankrike blei publisert utenom den ordinære Sprint-serien.
Yoann og Vehlmann vil etter planen utgi sitt første album i den ordinære Sprint-serien i oktober 2009.
Konavle
Konavle er en kommune og et landskap helt sørøst i Kroatia, mot grensen til Montenegro i øst og Bosnia-Hercegovina i nord. Kommunen ligger i Dubrovnik-Neretva fylke. I 2001 hadde kommunen et areal på 209,25 km² og i alt 8.250 innbyggere, med 96,5% kroater.
Konavle er en dal sørøst for Dubrovnik med kalksteinsgrunn og frodige marker langs Adriaterhavet i vest, med stigning opp mot fjellet Sniježnica i øst (1.234 moh.). landskapet er ellers lett kupert med blandingsskog og sypresser. Elveløpet Konavocica er underjordisk, og gjør området svært fruktbart.
Historie
Siden 800-tallet var området en del av Dubrovniks besittelser, deretter var det et viktig korndyrkingsområde også for Venezia. ved en bukt lengst vest på sletta ligger middelalderbyen Cavtat (Epidaurum). Det var et viktig dyrkingsområde for hvete i middelalderen og tidlig moderne tid. Elveløpene skaffer vanning til kanalanlegg i landbruket – derav områdets navn Kovavle.
Mellomkrigstidas politiske skikkelse Frano Supilo var fra Konavle. Under Kroatia-krigen 1991–95 ble området hardt rammet og ødelagt av serbiske og montenegrinske tropper som avanserte mot Dubrovnik. Likevel er kommunen i dag en av de rikeste i hele Kroatia, ikke minst takket være inntekter fra turisme og fra flyplassen.
Eksterne lenker
Конавли
Direction de la surveillance du territoire
Direction de la surveillance du territoire (DST) er et direktorat i det franske nasjonalpolitiet med ansvar for innenlands etterretning, kontraetterretning og kontraterrorisme.
Det lærde Holland
«Det lærde Holland» er navnet på den krets av Christianias intellektuelle som ukentlig samlet seg i Paul Botten-Hansens stuer i Rådhusgaten 15 i 1850-årene. Under sitt andre Christiania-opphold, 1857-1864, var Henrik Ibsen fast medlem av hollenderkretsen.
Ludvig Daae regnes for opphavnsmannen til selve navnet. Han skal ha utbrutt som en reaksjon på Botten-Hansens imponerende boksamling: «''Pokker ta hollænderen! Han har sine spioner ute allevegne.» Uttrykket er et sitat fra Holbergs stykke Jacob von Tyboe''.
Rundt denne Ludvig Holberg-dyrkende kretsen flokket det seg en rekke assosierte medlemmer. Disse litteraturinteresserte menneskene ble kalt «batavofilene» (av Batavere en germansk folkestamme bosatt i områdene ved Rhinen og Maas i Holland). Blant disse var:
Capitão Leônidas Marques
Capitão Leônidas Marques er en kommune i delstaten Paraná i sørregionen av Brasil.
Det hvite råd
Det hvite råd, også kalt De vises råd, ble opprettet av istarene og alvene i den tredje tidsalder for å kontrollere den økende makten til Sauron. Rådet var ledet av Sarumann «den hvite», til han allierte seg med Sauron. Da tok Gandalv «den grå» (senere «den hvite») over Sarumanns plass som leder. Noen medlemmer av det hvite råd er: istarene, Elrond og Galadriel
Olga Nazarova
Olga Nazarova er navnet til flere personer:
Scotney Castle
Scotney Castle er en herregård i Kent i England. Den eies av National Trust.
Hagen er et kjent eksempel på pittoresk stil, og er åpen for publikum. På en øy i en liten sjø midt i parken finner man Scotney Old Castle, ruinene av en middelalderherregård med vollgrav. Rundt sjøen ligger er området beplantet med blant annet rododendron, asalea, kalmia, blåregn og roser.
Den nye herregården ble reist mellom 1835 og 1843 av Anthony Salvin. Den er et tidlig og noe tilbakeholdent eksempel på den gjenopplivede tudorstilen som ble vanlig på begynnelsen av det 19. århundre.
På sommeren spilles William Shakespeares stykker i parken. Spesielt populært er En midtsommernattsdrøm, hvor skuespillerne bruker buskene som en del av sin scene.
Dyne (sengetøy)
Dyne er en gjensydd, fôret, teppeliknende tøypose til å ha over kroppen for å holde varmen når en sover eller hviler. Dyna er sydd av et tynt stoff som en stor pose og fylt med dun eller annet varmeisolerende materiale. Dyner har tradisjonelt særlig vært brukt i Nord-Europa og Norden, men skikken med tykke dyner istedenfor tynne sengetepper og overlakener er blitt stadig vanligere også andre steder.
Oppbygning
Fra gammelt av ble dyner og puter fylt med tørt gress eller halm. Finere dyner ble stoppet med mykt, lett og varmeisolerende dun, helst såkalt edderdun, det vil si dun fra ærfugl. Dunsanking var tidligere en viktig næringsvei langs kysten i Norge. I dag er dyner ofte fylt med dun av forskjellige tamme gjess og ender, med vatt av uspunnet ull eller bomull eller med moderne, syntetiske materialer. De fleste har dynetrekk på dyna, som er et vaskbart overtrekk av tøy for å beskytte dyna
Størrelse
Dyner fås i forskjellige størrelser tilpasset baby, større barn og voksne.
I Norge er anbefalt dimensjonen på dyne for voksne 140x220 cm ved nyanskaffelser, mens den kortere 140x200 cm også er en norsk standard. Mange opplever bedre komfort med lengre dyne. Det anbefales at dynen er minst 20 til 30 cm lengre enn kroppslengden.
Etymologi og annet
Tidligere kunne man snakke om overdyne og underdyne, og sjelden også hodedyne. Ordet kommer av gammelnorsk «dúna» som er avledet av «dunn» som betyr «dun». Dyne i betydningen sanddyne kommer fra det tyske eller frisiske «düne».
Nyvasket sengetøy oppleves som kjøligere fordi det er ofte er glattere enn brukt.
Froskebittfamilien
Froskebittfamilien (Hydrocharitaceae) er en plantefamilie i ordenen Alismatales. Den omfatter ca. 80 arter fordelt på 16 planteslekter.
De fleste artene i froskebittfamilien er ferskvannsplanter, men det finnes også noen arter som lever på grunt vann i havet. Arten vasspest (Elodea canadensis) er innført til Norge fra Nord-Amerika, og den er i spredning. Den kan gjengro og ødelegge små vann og tjern.
Blyxa, vasspest, brasiliansk vasspest (Egeria densa) og Vallisneria er populære akvarieplanter.
Havfrugras
De lever helt nedsenket i vann og har en lang stengel. Bladene er motsatte, eller sitter i en krans på tre. Blomstene er små og énkjønnede. Pollineringen skjer under vann.
Albert Meyer
Albert Meyer (født 13. mars 1870, død 22. oktober 1953) var en sveitsisk politiker, redaktør av magasinet Neue Zürcher Zeitung fra 1915 til 1930 og han var medlem av den sveitsiske Forbundsrådet mellom 1929 og 1938.
Meyer ble valgt til medlem av det sveitsiske Forbundsrådet den 12. desember 1929 og han satt i dette embetet frem til 31. desember 1938. Han var tilknyttet det politiske partiet Det frie demokratiske partiet. Under hans tid som medlem av det sveitsiske forbundsrådet hadde han i det sveitsiske innenriksdepartementet fra 1930 til 1934 og han var ansatt i Institutt for foretaksøkonomi mellom 1934 og frem til 1938 og han ble president for det sveitsiske konføderasjonen i 1936.
Carambeí
Carambeí er en kommune i delstaten Paraná i sørregionen av Brasil.
Furcifer labordi
Furcifer labordi er en kameleonart.
Denne kameleonen er den eneste kjente ettårige arten av firbente virveldyr. Ungene klekkes når regntiden begynner i midten av november. De vokser fort, og kan øke kroppsvekten 2–4 prosent hver dag. Paringstiden starter i midten av januar, og det er flest gravide hunner fra slutten av januar til slutten av februar. Hunnene graver et hull i bakken, der de legger eggene. I begynnelsen utvikler eggene seg sakte, og det meste av fosterveksten skjer når temperaturen stiger i forbindelse med at regntiden nærmer seg. Etter egglegging viser Furcifer labordi alderdomstegn som redusert vekt, seine bevegelser, og dårligere evne til å holde fast i greiner. I løpet av februar og mars dør alle de voksne individene.
Denne livssyklusen innebærer at eggene ligger åtte-ni måneder i bakken før de klekkes, og at arten bare lever fire–fem måneder etter klekking. Dette minner mer om insekter, enn om andre firbente virveldyr. Livssyklusen kan være en tilpasning til det tørre og ustabile klimaet på sørvestre Madagaskar. Tannkarper som lever i dammer som tørker ut i den tørre årstiden, har et lignende livsløp. En alternativ forklaring, som ikke utelukker den første, er at det korte livet skyldes høye nivåer av kjønnshormoner. Hannene hos Furcifer labordi kjemper uvanlig hardt om hunnene i paringstiden.
Houses of the Holy
Houses of the Holy er det femte studioalbumet til den engelske rockegruppa Led Zeppelin, og ble utgitt 28. mars 1973. Albumet skiller seg fra deres tidligere utgiveler med å fjerne seg mer fra det bluesinspirerte, til større bruk av riff, samt eksprimentering av andre sjangre, blant annet funk med låta «The Crunge» og reggae med «D'yer Mak'er» (uttales som Jamaica på britisk engelsk).
Anderson Bruford Wakeman Howe (album)
Anderson Bruford Wakeman Howe er det eneste studioalbumet fra det engelske progressiv rock-bandet Anderson Bruford Wakeman Howe, utgitt i juni 1989. Samtlige medlemmer i bandet var tidligere medlemmer av bandet Yes.
Bandet øvde inn sanger i Paris og fløy til øya Montserrat for å spille inn materialet. Derfor fikk noen av sangene på albumet et karibisk preg. Sangen «Let's Pretend» var et samarbeide mellom Jon Anderson og Vangelis fra 1986, som ikke kom med på noen av platene til duoen Jon & Vangelis.
Platecoveret ble tegnet av Roger Dean, som hadde tegnet flere av Yes' platecovere på 1970-tallet.
Sporliste
Alle titler er skrevet av Jon Anderson, Bill Bruford, Rick Wakeman og Steve Howe unntatt hvor annet er notert.
Ameletopsidae
Ameletopsidae er en familiegruppe av døgnfluene. De finnes bare på den sørlige halvkulen.
Utseende
De voksne insektene er nokså store, avlange døgnfluer med temmelig parallellsidig kropp. Forvingene er lange og smale, brunlige, med tett årenett og litt mørkere framkant. Bakvingene er forholdsvis store og avrundet trekantede. På bakkroppsspissen har det to haletråder.
Nymfene er store (opptil 30 mm lange) og robuste. Hodet er stort og firkantet, fasettøynene noe flattrykte, antennene litt lengre enn hodekapselen. Munndelene er store og skarpe, tilpasset et levesett som rovdyr. Beina er temmelig lange, føttene består av fire ledd. Bakkroppen er oval i tverrsnitt. Trakégjellene består av en bladformet øvre del og en trådformet nedre del. Den øvre delen er kraftig sklerotisert (hard) langs ytterkanten, med små pigger. Innerkantene av haletrådene har tette hårfrynser.
Levevis
Nymfene (najadene) er rovdyr som lever i elver. Den australske slekten Mirawara lever i elver med steinete bunn. Nymfene graver seg ned i bunnen om dagen, men kommer fram for å jakte på fjærmygglarver, andre døgnfluer og andre smådyr om natten. Hunnen kan legge opptil 8000 egg, i små klynger på vannoverflaten.
Leningrad oblast
Leningrad oblast har 1,669,205 innbyggere (2002) og dekker et areal på 84,500 km².
Samarbeid med Nordland
Leningrad oblast etablerte vennskapsforbindelse med Nordland fylkeskommune allerede i 1987. Dette var første gang et sovjetisk fylke inngikk samarbeidsavtale med en region i Vest-Europa. Det ble arrangert Nordlandsdager i Leningrad i 1989 og 1995, og tilsvarende Leningraddager i Nordland i 1990 og 1996. Det har blitt gjennomført et omfattende utvekslingsprogram mellom de to regionene, som bl.a. har omfattet kultur, idrett, helse, utdanning, ungdomsarbeid og demokratiutvikling. I april 2012 ble 25 års samarbeid markert med et arrangement i Narvik.
Det er inngått vennskapskommunesamarbeid mellom følgende kommuner i de to fylkene:
Guvernører
Guvernører i Leningrad oblast:
Valerij Serdjukov rykket opp til å bli guvernør da Vadim Gustov gikk inn i Primakovs regjering i september 1998. Senere ble Serdjukov gjenvalgt som guvernør både i 1999 og 2003, og ble senere også utnevnt som guvernør av President Vladimir Putin etter at han – etter gisseldramaet i Beslan – bestemte seg for å ta kontroll over guvernør-stillingene.
Oksøy-klassen
Oksøy-klassen er en skipsklasse av minejaktfartøyer. De er oppkalt etter norske øyer: Oksøy, Karmøy, Måløy og Hinnøya. Fartøyene ble bygget i perioden 1990–1995 og ligner på Alta-klassen minesveipere. Fartøyene er ca. 55 meter lange, og hele 13,6 meter brede. De har løftevifter, som sammen med gummiskjørt foran og akter danner en luftpute mellom skrogene. Dette gir mindre akustisk signatur i vannet, og dermed mindre sannsynlighet for å utløse miner. Fremdriftslinjene består av to hovedmotorer koblet til hver sin vannjet. Et minejaktfartøy har som oppgave å finne og uskadeliggjøre miner en og en, i motsetning til minesveipere som uskadeliggjør hele minefelt uten å lokalisere hver enkelt mine. Minejaktfartøyene og minesveiperne tilhører alle 1. minerydningsskvadron, som er stasjonert ved Haakonsvern Orlogsstasjon
Morten Spangsberg
Morten Spangsberg (russisk: Мартын Петрович Шпанберг; Martin Petrovitsj Spangberg, trolig født ca. 1690 (eller 1698) i Jerne ved Esbjerg, død 26. september 1761 i Kronstadt i Russland) var en oppdagelsesreisende i den russiske tsars tjeneste.
Sikker viten om ham ses først fra november 1720, da han lot seg verve til løytnant av 4. grad i tsar Peter den stores russiske flåte. Han hadde ry for å være brutal, stortalende og grådig, talte dårlig russisk og gjorde lite for å lære det. Som nestkommanderende deltok han i Vitus Berings to ekspedisjoner til Kamtsjatka, hvor han utviste en stor grusomhet overfor de innfødte, som ble benyttet til alt slags forberedende arbeide.
I den første ekspedisjon fra 1725-30, drev ekspedisjonsskipet rundt i det vi idag kjenner som Beringstredet, hvor tåken forhindret mannskapet i å utrede hvorvidt Sibir var landfast med Nord-Amerika eller ei. I den andre ekspedisjon fra 1733-43 kartla Spangsberg Kurilene, og gjennomførte de første besøk i Japan nordfra.
Carlópolis
Carlópolis er en kommune i delstaten Paraná i sørregionen av Brasil.
Morten Spangsberg
Det er oppstilt en statue, utformet av Bjørn Nordahl, i Esbjerg av Spangsberg, hvor han skuer ut over havnen.
Kosmos 133
Kosmos 133 var en ubemannet flyvning i Sovjetunionens romprogram. Det var den første testflyvningen av en Sojuz-farkost.
Dokking
Dagen etter oppskytningen skulle ytterligere en ubemannet Sojuz ha blitt skutt opp for å gjennomføre en automatisk dokking mellom de to fartøyene. Kosmos 133s styresystem fikk imidlertid problemer og oppskytningen av det andre fartøyet ble lagt på is.
Landing
Etter fem mislykkede forsøk på å få fartøyet til å gå inn i jordens atmosfære lyktes man til slutt med å få igang programmet for gjeninntreden. Programmet ble imidlertid ikke korrekt utført og landingskapselen kom ut av kurs og skulle ha landet i Kina. For å unngå dette ble en kommando for selvdestruksjon sendt 30. november 1966 kl. 10:21 GMT.
David Carney
David Carney (født 30. november 1983 i Sydney) er en australsk profesjonell fotballspiller som spiller for den engelske fotballklubben Blackpool. Han spiller forsvar, og er også en del av. Carney har spilt for flere andre klubber i sin karriere, blant annet Everton, Oldham Athletic, Sydney FC, Sheffield United, Norwich City og FC Twente.
Han ble tatt ut til Fotball-VM 2010 i Sør-Afrika.
Kay County
Kay County er et fylke i den amerikanske delstaten Oklahoma. Det ligger nord i staten og det grenser mot Osage County i øst, Noble County i sør, Garfield County og Grant County i vest. Det har også grense mot Kansas i nord.
Kay Countys totale areal er 2,448 km² hvorav 68 km² er vann. I 2000 hadde fylket 48,080 innbyggere og administrasjonssenteret ligger i byen Newkirk og fylkets største by er Blackwell.
Sanddyne
Sanddyne eller bare dyne betegner i naturen en rygg eller haug av sand som flyttes av vind eller som er avsatt av strømmende vann. I Norge finnes det dyner blant annet på Jæren og i Røros-traktene. Ellers er det sandyner en lang rekke steder i verden, blant annet Den kuriske landtunge i Litauen, i Danmark langs kysten mot Nordsjøen og nedover mot de frisiske øyer og Den engelske kanal. Verdens høyeste sanddyner ligger i Namibørkenen sørvest i Afrika og er opptil 340 meter høye. De høyeste sanddynene i Nord-Amerika ligger i Alamosa.
Ordet dyne er lånt fra det frisiske ordet düne. På dansk brukes ordet klit om en sanddyne.
Et landskap preget av sanddyner kalles erg.
Dynetyper
Sanddyner har slakkere helning på vindsida og brattere på lesida. De danner ellers litt forskjellige formasjoner:
Klitt
Kjernen i en større klitt er ofte hauger av morenestein etter siste istid. De mindre er primært dynger av flygesand produsert av bølgeslag og løftet på land, hvor vinden har trukket den videre. Før fantes mange vandreklitter, kalt miler eller sandmiler.
Menneskene langs kysten forsøker å låse utviklingen ved å plante ut spesielt egnede grassorter, med verneskogbelte bak. I de senere år er noen områder overlatt til seg selv som naturreservater, slik at for eksempel Råbjerg Mile får vandre fritt.
Matthew Taylor
Matthew Simon Taylor (født 27. november 1981) er en engelsk fotballtrener og tidligere fotballspiller.
Taylor har tidligere spilt for, , og.
Han fikk sin debut i Luton i 1999 og var i klubben til 2002. Da hadde han spilt 129 kamper og scora 16 mål. Han kom til Portsmouth i 2002 og har 178 kamper og scoret 23 mål. Han spiller venstre back/venstre midtbane. I 2008 skrev han under for Bolton.
2016-17 sesongen spilte han for Northampton Town og spilte 48 kamper for klubben. Han signerte en forlengelse av kontrakten, men 22. august 2017 skrev han under en ett-års kontrakt med.
Fylkesvei 423 (Oppland)
Fylkesvei 423 i Oppland gikk mellom Haugen og Vollsdammen i Nord-Fron kommune. Veiens lengde var 6,3 km.
2019 ble veien erstattet av fylkesvei 2608 og fylkesvei 2610.
Minesveiper
Minesveiper er et krigsskip konstruert for å uskadeliggjøre sjøminer. Prinsippet er eldre enn det som ligger til grunn for den nær relaterte skipstypen minejaktfartøy, som har samme bruksområde, men som retter seg mot mer avanserte miner.
Minesveipere er først og fremst ment til bruk mot forankrede sjøminer, som er ment å eksplodere ved kontakt med passerende fartøyer. Til dette bruker de et sveip som slepes bak båten for å kutte av ankerfestene til slike miner, som så blir uskadeliggjort med kanonild eller på annen måte. Sveipere bruker også et influenssveip som trigger "smarte" miner ved å etterligne den magnetiske og akustiske signaturen til de fartøy som minen er ment å gå av mot.
Laimutė Baikauskaitė
Laimutė Baikauskaitė (født 10. juni 1956 i Gaideliai i Litauiske SSR i Sovjetunionen) er en litauisk tidligere mellomdistanseløper som representerte Sovjetunionen og senere Litauen. Hun konkurrerte hovedsakelig på 1500 meter. Karrierens desiderte høydepunkt var sølvmedaljen på distansen under OL 1988 i Seoul.
Osage County (Oklahoma)
Osage County er et fylke i den amerikanske delstaten Oklahoma. Det ligger nord i staten og det grenser mot Washington County i øst, Tulsa County i sørøst, Pawnee County og Noble County i sørvest og mot Kay County i vest. Det har også grense mot Kansas i nord.
Osage Countys totale areal er 5 967 km² hvorav 137 km² er vann. I 2000 hadde fylket 44 437 innbyggere og administrasjonssenteret ligger i byen Pawhuska.
Belle Gunness
Belle Gunness (født Brynhild Paulsdatter Størsetjare; 11. november 1859 i Innbygda i Selbu, antatt død 28. april 1908 i La Porte i Indiana) er en av Amerikas mest kjente (antatte) kvinnelige seriemordere.
Belle Gunness reiste fra Selbu i 1881 og bosatte seg i Chicago i USA. I 1900 skal hun ha drept sin første ektemann. Åtte år senere ble Gunness verdenskjent for å ha drept to ektemenn, flere barn og et knippe med friere. Belle innkasserte penger frierne hadde med, og forsikringspenger etter hennes ektemenn og branner mens hun bodde i Chicago.
Antall drepte
Ingen vet nøyaktig hvor mange som ble drept av Belle Gunness, men trolig ligger tallet et sted mellom 13 og 40 personer. Hun ble aldri dømt for noen drap.
Oppvekst
Belle vokste opp i ei trasig tid. Selbu hadde den strengeste presten de noen gang hadde hatt, Agathon Bartholomæus Hansteen. Siden hun var fra beskjedne kår måtte hun sitte på bakerste rad i kirken og på skolen. Den unge Belle fikk uansett gode skussmål fra både lærer og prest.
Første mord?
Det går ei historie om at Belle ble gravid som ungdom, at hun ble sviktet av gutten på grunn av standsforskjellen, og at hun mistet fosteret hun bar. Det er også sagt at gutten hadde sparket henne i magen, og at han deretter selv døde få måneder etter. Dette er ikke bevist.
Veien til Amerika
Belle arbeidet de to siste årene før hun emigrerte, i Lånke, der hun ble tjenestepike på Rødde Gård.
I 1881 fullførte Belle drømmen sin. Hun dro ut fra Trondheim med båten Tasso, til Chicago i USA. Billetten var betalt av hennes søster, Nellie Larson (het også Brynhild) og hennes mann, kunstmaleren John Larson, som var utvandret fra Hadsel i Nordland. I Chicago ble alle kvinner frarådet å snakke med fremmede menn. De skulle verken ta imot råd eller stille spørsmål til folk de ikke kjente. Etter hvert skulle det vise seg at mennene burde fått samme råd. Belle var ikke fornøyd med å ha kommet seg til USA. Hun ville opp og frem.
Giftemål
Belle giftet seg med Mads Ditlev Anton Sørensen. Han var født i Drammen. Den 24-årige Brynhild Paulsdatter Størseth skiftet dermed navn til Belle Sorensen. Mads hadde fast jobb som butikkdetektiv i et varehus. Dette var et nattarbeid, så han var borte om natten, og sov om dagen. Han hadde et ganske flott hus, så Belle ble en prektig forstadsfrue i den skandinaviskpregede Austin ved Chicago. Belle var likevel ikke fornøyd. Penger, eiendom og høy status synes ekstremt viktig for Belle. Det Mads hadde å tilby var ikke nok.
To av Belles barn dør tidlig
I 1886 ble forretningsmannen H. H. Holmes avslørt som seriemorder og forsikringssvindler. Belle ble kanskje inspirert av dette. Samme år døde Caroline, en av hennes «døtre». I 1898, døde «sønnen» Alex.
Ektemannen dør
Belles ektemann, Mads, var også forsikret. Plutselig en dag dør også han. Naboene fortalte: ”Mads lekte i hagen med barna, og bare noen timer senere døde han". Ettersom Mads hadde livsforsikring i to forskjellige forsikringsbyråer, og disse overlappet akkurat den dagen han døde, klarte Belle å få "dobbel" utbetaling.
Doktor Moulder var mannen som obduserte Mads. Han kjente Belle og Mads, fordi han hadde vært leieboer hos familien en liten stund. Hans konklusjon etter obduksjonen var at "han døde av forstørret hjerte". Også en eldre lege gikk god for dødsattesten. Da mordersken Belle var avslørt, innrømmet de i et forhør med Chicago-politiet at det nok var forgiftning Mads døde av.
Etter at Mads var gravlagt ville broren hans få ham gravd opp igjen, for å foreta en ny obduksjon, noe som ville koste 300-400 dollar. Det hadde han ikke råd til, og det ble ingen ny obduksjon.
Belle kjøper en farm
Belle fikk etter sigende utbetalt 5000 dollar, og alt i alt hadde hun nok til å kjøpe en gård på nesten 162 000 kvadratmeter for 6000 dollar. Gården lå i La Porte, et stykke sørøst for Chicago, i Indiana.